Diari Oficial de la Generalitat Valenciana


Sumari del DOGV 9965, del 25-10-2024 (2024/11043)

RESOLUCIÓ de 22 d'octubre de 2024, per la qual es corregix una errada en la Resolució de 8 d'octubre de 2024, de concessió del Premi President i dels Premis Generalitat a les Fogueres grans i infantils de la província d'Alacant de 2024, i s'obri un nou termini de presentació de documentació.
----------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   9965

Data del DOGV
:   25-10-2024

Secció del DOGV
:   III. ACTES ADMINISTRATIUS - C) ALTRES ASSUMPTES

Número del document
:   2024/11895

CVE
:   IUDS-B-1688-62683

Data del document
:   22-10-2024

Organisme emissor
:   Presidència de la Generalitat

Tipus de document
:   Resolució

Anàlisi jurídica

 Descriptors 

:   * legislació

Mitjançant la Resolució de 8 d’octubre de 2024 (DOGV núm. 9956, de 14.10.2024), es van concedir el Premi President i els Premis Generalitat a les Fogueres grans i infantils de la província d’Alacant de 2024.

S’ha advertit que l’enllaç al portal de la Generalitat per a la presentació de documentació, consignat en l’apartat tretzé de la dita resolució, no és el que correspon, per la qual cosa ha de corregir-se, d’acord amb el que establix l’article 109.2 de la Llei 39/2015, d’1 d’octubre, del procediment administratiu comú de les administracions públiques.

D’altra banda, i a conseqüència d’este error, s’ha pogut vore reduït el termini de presentació de la documentación preceptiva, i, per eixa raó, es considera convenient obrir un nou termini de presentació dels documents previstos en l’apartat tretzé referit.

Així mateix, és possible que per algunes entitats premiades s’haja presentat correctament la documentació, encara existint un error en l’enllaç, per la qual cosa la presentació d’esta documentació ha de produir els efectes oportuns.

D’acord amb tot el que s’ha exposat, i en virtut de la competència delegada en l’article 6 del Decret 39/2022, de 30 de desembre, del president de la Generalitat, pel qual es creen els premis President i els premis Generalitat referents a les fogueres de la província d’Alacant grans i infantils,

RESOLC

*Primer*

Corregir l’error contingut en l’enllaç a què al·ludix l’apartat tretzé de la Resolució de 8 d’octubre de 2024, de concessió del Premi President i dels Premis Generalitat a les fogueres grans i infantils de la província d’Alacant de 2024.

Així, on diu:

«<https://www.gva.es/va/inicio/procedimientos?id_proc=18966&version=amp>»

Ha de dir:

«<https://www.gva.es/va/inicio/procedimientos?id_proc=G24667>»

*Segon*

Obrir un nou termini d’un mes, comptat a partir de l’endemà de la publicació de la present correcció d’errades en el *Diari Oficial de la Generalitat Valenciana*, per a la presentació de la documentació prevista en l’apartat tretzé de la Resolució de 8 d’octubre de 2024, de concessió del Premi President i dels Premis Generalitat a les fogueres grans i infantils de la província d’Alacant de 2024.

*Tercer*

La documentació que s’haja pogut presentat dins del termini atorgat a l’efecte per la mencionada Resolució de 8 d’octubre de 2024, i, per tant, amb anterioritat a la publicació d’esta correcció d’errades, es considera vàlidament presentada i no es requerix una nova presentació.

  

València, 22 d'octubre de 2024

(p. d. art. 6 Decret 39/2022, 30.12; DOGV núm. 9506, 05.01.2023)

Joaquín Vañó Gironés

Sotssecretari